open-index/open-wikipedia-markdown huggingface dataset:
Cinsimentu

Nu **cinsimentu** è na cugghiuta sistimàtica e dittagghiata di dati supra na pupulazzioni, chi giniralmenti veni svurgiuta di n'autoritati cuvirnativa o di n'enti ufficiali. Duranti nu cinsimentu, sunnu arrigistrati ‘nfurmazzioni supra vari aspetti dâ vita dî pirsuni, comu l’età, lu gèniri, lu statu coniugali, la prufissiuni, lu locu di risidenza, l’istruzzioni e autri carattarìstichi sociu-ecunòmichi.

Lu cinsimentu è utilizzatu pi arricogghiri nfurmazzioni funnamintali pâ chianificazzioni e la gistioni dê risorsi pùbbrichi, la distribbuzzioni dê sirvizza e lu sviluppu dê pulìtichi suciali e ecunòmichi. Unu di l'esempi cchiù canusciuti è lu cinsimentu dâ pupulazzioni, chi di sòlitu si svorgi ogni 10 anni nta tanti paisi.

Oltri a chiddu dâ pupulazzioni, cci sunnu macari cinsimenti ecunòmici, agrìculi, nnustriali, e di varia natura, ca si concentranu supra spicìfici sitturi o àrî di ntiressi.

Catigurìa:Statìstica
Lhasa

**Lhasa** è na cità  dâ Cina di circa 200000 abbitanti, ca s'attova nti la riggiuni accupata dû Tibet. E' la capitali dû Tibet.

## Storia
Llhasa havi na storia ricca e cumplessa. Cunsidirata nu centru spirituali e culturali, la città fu pi tantu tempu na casa mpurtanti pô Buddismu tibbetanu. Lu nomu "Lhasa" signìfica "Terra di li dèi" e si cridi ca la citati fu funnata ntô VII sèculu d.C. dû re Songtsen Gampo, ca la scigghiùu comu capitali dû sò regnu. Duranti lu sò regnu, Songtsen Gampo prumuvìu lu Buddismu, purtannu dui sposi, la principìssa birmana Wencheng e la principìssa nipalisi Bhrikuti, ca foru cruciali pâ diffusioni dâ fidi ntô Tibet.

Ntô cursu dî sèculi, Lhasa divinni nu centru mpurtanti di putiri pulìticu e riliggiusu. Lu Palazzu Potala, custruiutu ntô XVII sèculu, è unu dî sìmmuli cchiù emblemàtici dâ cità e rapprisenta la risidenza stòrica dû Dalai Lama. Cu l'arrivu dû culunialismu ngrisi e cinisi ntê sèculi XIX e XX, Lhasa subìu mpurtanti cancia. Doppu l'invasioni cinisi ntô 1950, lu Tibet vitti nu cuntrollu criscenti dû cuvernu cinisi, ca nfruenzau la curtura e l'identità tibbitani.

## Giografìa

Lhasa s'attrova a n'autizza di circa 3.650 metri supra lu liveddu dû mari, ntô cori di l'autuchianu tibbetanu. La città è circunnata di muntagni e offri na vista spittaculari, cu lu ciumi Lhasa ca scurri vicinu. Lu clima è cuntinintali, carattirizzatu di mmernu friddu e stati curti e frischi. La timpiratura media ntô nvernu pò scìnniri sutta lu zeru, mentri ntâ stati pò agghicari a 20-25 gradi Celsius.

La città cumprenni n'aria di circa 400 chilòmitri quatrati. Lu sò paisaggiu è caratterizzatu di nu nsemi di architittura tradizzionali tibetana e muderni edifici cinisi. Lhasa è macari nu centru di trasportu mpurtanti, cu strati ca la cullèganu cu àutri cità dû Tibet e oltri, e puru n'ariuportu ntirnazziunali chi facilita lu turismu.

## Ecunumìa

L'econumìa di Lhasa si basa principarmenti supra lu turismu, l'artiggianatu e l'agricultura. La citati attira visitatura di tuttu lu munnu, grazzi ê sò siti stòrichi, munasteri e la sò cultura ùnica. Li turisti vìsitunu posta canusciuti di tutti comu lu Palazzu Potala, lu Munasteru di Jokhang e Barkhor, lu mircatu tradizziunali. Stu flussu turisticu purtau â crìscita di sirvizzi comu alberghi, risturanti e nigozzi.

L'agricultura è n'àutra mpurtanti funti di sustentamentu dâ pupulazzioni lucali, câ cultivazzioni d'oriu, frutta e urtaggi. La produzzioni artiggianali, ‘n particulari a produzzioni di tessuti, gioi e oggetti riliggiusi, rapprisenta nu settori ecunòmicu mpurtanti, ca manteni vivi li tradizzioni curturali tibetani.

Nta l'ultimi anni, lu guvernu cinisi nvistìu ntâ mudernizzazzioni di l'infrastrutturi di Lhasa, custruennu novi strati e prumuvennu l'industria dô turismu. Restunu prioccupazzioni supra l'impattu di sti pulìtichi supra la cultura e l'ambienti lucali, pirchì l'aumentu dô turismu pò purtari a na perdita di identitati e a prubblemi eculòggici.

Catigurìa:Tibet
Catigurìa:Cina
Pierre-Simon Laplace

**Pierre-Simon Laplace** (Beauvoir 23 di marzu 1749 - Pariggi 5 di marzu 1827) fu nu cèlibbri matimàticu, fìsicu e astronumu francisi, unu dî cchiù granni scinziati dâ sò èbbica. E' canusciutu pî sò cuntribbuti mpurtanti 'n tanti campi dâ scienza, 'n particulari la matimàtica, l'astronumìa e la tiurìa dî prubbabbilità. La sò fiùra fu paragunata a chidda di Isaac Newton, sia pi lu sò approcciu scientificu rigurusu sia pi la sò capacitati di sintitizzari e sistimatizzari li canuscenzi pricidenti.

## Biografia

Crisciutu nta na famigghia aristucratica, Laplace accuminzau a studiari ô Collège de Beauvais e ammustrò na forti attitùdini pâ matimàtica e pâ scienza finu di picciriḍḍu. Nunustanti li sò urìggini nun particularmenti illustri, grazzi ô sò talentu veni ammissu a l'École Militaire di Pariggi, unni s'iscrivi â facultà di matimàtica. Ntô 1769, a sulu 20 anni, scrissi lu sò primu artìculu scientificu, ca ci pirmittìu di èssiri nutatu dâ cumunità scientifica.

Duranti li sò primi anni a Pariggi, fu 'n cuntattu cu matimàtici e fìsici mpurtanti dû tempu, comu Jean le Rond d'Alembert e Joseph-Louis Lagrange, ca nfruenzaru prufunnamenti lu sò sviluppu ntillittuali. Laplace si stabbilìu difinitivamenti a Pariggi, unni accuminciò a friquintari la cèlibbri Accadèmia dî Scienzi.
## L'òpira

Laplace appi na nfruenza enormi ntâ scienza dû sò tempu e li sò idìi cuntìnuanu a èssiri rilivanti oi 'n tanti disciprini, dâ fìsica tiòrica â statìstica, astronumìa e matimàtica appricata

### Tiurìa dâ prubbabbilità
Laplace è unu dî funnatura dâ tiurìa dâ prubbabbilità muderna. La sò òpira cchiù canusciuta nta stu campu è la *Tiurìa di l'anàlisi dî prubbabbilità* (1812), unni sviluppa e furmalizza assai di l'idìi ca addivintaru funnamintali ntâ statìstica e ntâ prubbabbilità.

### Astrunumia e Miccànica Cilesti
Laplace è famusu pû sò travagghiu supra la Miccànica Cilesti, ca cerca di spiegari li muvimenti dî corpi cilesti basati supra li liggi dâ miccànica newtoniana. 'N particulari, fici prugressi mpurtanti nti l'analisi di l'òrbiti dî pianeti, discrivennu lu motu dû sistema sulari cu n'àutu gradu di pricisioni.

### Equazziuni di Laplace
'N matimàtica, Laplace è canusciutu pâ furmulazzioni di l'umònima equazziuni di Laplace, ca è funnamintali nna tanti rami dâ fìsica e dâ ncigniria, supratuttu nna l'anàlisi di l'unni, dû caluri e dî campi elittrumagnètici.

### Ditirminismu e la Tiurìa Laplaciana
Laplace è abbanniatu puru pâ sò visioni ditirministica di l'universu. Nto sô Mécanique Céleste, iddu affirmò ca si li posizzioni e li vilucitati di tutti i particeddi 'n nu certu mumentu fùssiru canusciuti pricisamenti, fussi possibbili prividiri cu pricisioni lu futuru di l'universu, na visioni ca poi fussi chiamata *ditirminismu Laplacianu*.

### Prubbabbilità
Laplace fu puru un piunieri nna l'usu dâ prubbabbilità p'arrisòrbiri prubblemi pràtici. Pi esempiu lu sò approcciu â prubbabbilità cunnizziunali, ca è la basi dû mudernu tiurema di Bayes, appi n'impattu granni ntâ statìstica.

Laplace, Pierre-Simon
Laplace, Pierre-Simon
Orson Welles

**George Orson Welles** (6 di maiu 1915 – 10 di uttùviru 1985) fu nu riggista atturi, prudutturi e scritturi amiricanu.

Welles, Orson
Welles, Orson
Diniz Dias

**Diniz Rodrigues Dias**, primu e sulu **Baruni di San Giacò** (San Luiz das Missões, 1825 – Cruz Alta, 15 di nuvèmmiru 1892) fu n'ufficiali militari brasilianu, curoneli dâ Guardia Nazziunali.

Figghiu dû tinenti Francisco José Dias e di Anna Candida Rodrigues. Si maritau cu Giuseppina Lucas Annes cu cui appi setti figghi. 

Fu n'eròi dâ Campagna Urientali e dâ Guerra Paraguaiana.

Pi li sirvizzi rilevanti ô paisi, ci dettiru lu tìtulu nòbbili di Baruni di São Jacob, cuncidutu lu 14 di aprili 1883.

Fu funnaturi dâ Culònia militari di l'Autu Uruguay ntô 1879 e capu dû Partitu Libbirali.

## Noti


Dias, Diniz
Dias, Diniz
Perissodactyla

Li **pirissudàttili** (**Perissodactyla** OWEN 1848) sunnu n'Òrdini di mammìfiri euteri spartuti nta 17 diversi speci, unni cci su' cavaḍḍi, tapiri e rinucirunti. La carattirìstica cumuni di st'Òrdini è chiḍḍa d'aviri li jìdita dî ciampi spariggi e di cca nfatti pìgghianu lu nomu (grecu anticu: περισσός*, perissós* 'spariggiu' and δάκτυλος*, dáktylos* 'jìditu'). Sta cosa si viji assai nta l'Equidae, unni lu jìditu ca appòjanu 'n terra è unu sulu. 

## Evuluzzioni
Li pirissudàttili ànnu na storia assai ducumintata ntê arristatini fòssili. La prima resta di n'antinatu mparintatu è di 56 miliuna d'anni arrè, unni nta l'Asia livantina fu truvata na cruzzitta di 8 cm di n'armaleḍḍu vattiatu comu Radinskya.  

## Classificazzioni
L'Òrdini dî pirissudàttili si sparti nta du' suttaòrdini:

Suttòrdini **Hippomorpha**

* Famigghia Equidae

Suttòrdini **Ceratomorpha**

* Famigghia Tapiridae
* Famigghia Rhinocerotidae
Lagomorpha

Li ***Lagomorpha*** (BRANDT, 1855) sunnu n'òrdini dî Mammìfiri, ca àvi du' famigghi viventi: Leporidae (lepri e cunigghia) e Ochotonidae (pica).

Lu nomu di l'òrdini veni dî palori grechi *lagos* (λαγος), "lepru", e *morphē* (μορφή), "furma".

## Tassunumìa e Carattirìstichi

Nzinu ê primi dû vintèsimu sèculu, li lagumorfi vinìanu cunzidirati na suprafamigghia nta l'òrdini dî Rodentia . Certu, a na prima taliata, na simigghianza cc'è tutta, ma ntô stissu tempu cci sunnu diffirenzi abbastanza mpurtanti:

* Li lagomorfi ànnu quattru palitti supraniuri, mmeci di dui comu ntê Rodentia;
* Li lagomorfi ànnu na dieta tutta erbìvura, puru si nta certi casi l'armali dî geniri *[[Lepus]]* e *Ochotona* ànnu statu visti nutricàrisi di nzetti ntô mmernu;
* Lu scrotu, ntê lagomorfi, s'attrova davanti ô peni, chiuttostu ca arrè, comu ntê Rodentia: sparti, ci manca lu *baculum* o ossu dû peni.

Sti diffirenzi purtaru li studiusi a classificari li Lagomorfi e li Rodentia nta du' ordini diversi, junciuti nta lu clade Glires sicutannu li studi filuginètici .
Rodentia

Li **Rodentia** (**<small>BOWDICH</small> 1821**) sunnu l'Òrdini dî mammìfiri cu cchiù assai speci viventi; nfatti circa lu 42% di tutta la Classi sunnu Rodentia.
 
Lu nomu Rodentia veni du latinu *rodere* "rusicari", adunca la megghiu traduzzioni pi st'Òrdini fussi ***rusicaturi*** o ***rusicanti***. 

## Discrizzioni
Li Rodentia sunnu assai diversi, di grannizza, di mpigna, di rolu eculòggicu. Pi chistu truvari carattirìstichi cumuni dintra a st'òrdini arrisurta difficileḍḍu. 

### Grannizzi
Lu Rodentia cchiù nicu è Mus minutoides di l'Àfrica, longu 6 cm e pisanti 7 g. Chiḍḍu cchiù granni, mmeci, è Hydrochoerus hydrochaeris, ca arriva a 80 kg, ca cumunca sunnu nenti si pigghiati a metru cu Josephoartigasia monesi, lu cchiù granni Rodentia canusciutu ca campau â Mèrica dû Sud 4-2 miliuna d'anni arrè.

### Dintami
Di sicuru la parti cchiù mpurtanti pi stu gruppu d'armali sunnu li denti. Tutti li Rodentia ànnu quattru palitti, dui ntâ masciḍḍa e dui ntô gangularu, senza nuḍḍa ràdica e a crìscita cuntinua. Lu smautu cummogghia lu denti sulu ntâ facci di fora, mentri ntâ facci dintra lu denti àvi scummigghiata la dintina, ca si strudi chî denti di sutta quannu l'armalu mastica, purtànnuli a allimàrisi 'n manera naturali. Sti denti sèrbinu sparti pi scavari e pi addifinnìrisi. 

## Classificazzioni
Nzèmmula ê Lagomorpha (cunigghia, lèpri etc.), li Rodentia fòrmanu la cladi dî Glires. Nfatti li Lagomorpha, puru si si penza ca sunnu Rodentia comu ê surci, pû veru sunnu n'òrdini diversu unni la prima carattirìstica è lu nùmmaru dî palitti ntâ masciḍḍa ca sunnu quattru mmeci ca dui.

Glires è parti dû supraòrdini Euarchontaglires cu la clade dî Euarchonta, unni cci su' primati, Dermoptera e Scandentia.

Accamora sunnu arricanusciuti 2277 speci diversi, tutti nta 481 gèniri e 34 famigghi. Puru si àvi statu sempri trùbbula la classificazzioni di st'òrdini, ntô 2015 la squatra di Hao Yue, doppu anàlisi filuginètichi, prupunìu sti suttòrdini:

* Castorimorpha
* Myomorpha
* Anomaluromorpha
* Hystricomorpha 
* Sciuromorpha
Pholidota

Li **Pholidota** (WEBER 1904) sunnu n'òrdini di mammìfiri placintati. L'unica famigghia ca ancora campa è ***Manidae***. Quattru speci s'attròvanu nta l'Asia , mentri autri quattru s'attròvanu nta l'Àfrica Sub-Sahariana. 

## Nomu
Lu nomu di l'òrdini Folidota veni dû grecu anticu  - "vistutu di scagghi", di  *pholís* " scagghia ". 

## Discrizzioni
Li Pholidota ànnu scagghi di chiratina ca sèrbinu pi prutiggilli, sìmili ntô matiriali a l'ugna, ca ci cummògghianu la peḍḍi; sunnu l'ùnici mammìfiri canusciuti cu sta carattirìstica. A sicunna dâ speci, stannu dintra ê zucchi vacanti di l'àrbuli o ntê pirtusa 'n terra. 

### Dieta
Sunnu nutturni e la so dieta è fatta suprattuttu di furmìculi e tirmiti, ca affèrranu usannu li so lingui longhi e mmiḍḍusi. Ùsanu lu ciauru pi truvari nzetti. 

### Cumpurtamentu
Di sòlitu su' armali sulitari, ca si ncòntranu sulu pi ncucchiàrisi e fari di unu a tri figghi, ca sunnu civati pi circa du' anni.
Phataginus tetradactyla, di l'Àfrica, è attivu puru cû jornu, mentri l'autri speci pàssanu la jurnata durmennu, arricugghiuti a paḍḍa.

## Classificazzioni e filugginìa

* Òrdini: **Pholidota** Weber, 1904
** Gèniri: † *Euromanis* Gaudin, Emry & Wible, 2009
** Famigghia: † Eurotamanduidae Szalay & Schrenk, 1994
** Suttòrdini: **Eupholidota** Gaudin, Emry & Wible, 2009
*** Suprafamigghia: **Manoidea** Gaudin, Emry & Wible, 2009
**** Famigghia: Manidae Gray, 1821
**** Famigghia: † Patriomanidae Szalay & Schrenk 1998 [ *sensu* Gaudin, Emry & Pogue, 2006]
**** *Incertae sedis*
***** Gèniri: † *Necromanis* Filhol, 1893
*** Suprafamigghia: † **Eomanoidea** Gaudin, Emry & Wible, 2009
**** Famigghia: † Eomanidae Storch, 2003

Na vota si cunzidirava l'òrdini Pholidota mparintatu strittu cu Xenarthra, ma l'ùrtimi studi ginètici dìcinu ca li so parenti cchiù vicini sunnu li carnivuri, furmannu la cladi Ferae. Si penza ca la spartuta ntra li carnìvuri e li Pholidota mmattìu  79,47 Ma (miliuni d'anni) arrè.
Scandentia

Li **Scandentia** (<small>WAGNER</small>, 1855) sunnu n'òrdini di mammìfiri urigginari dî furesti trupicali di l' Asia dû Sud e dû Sud Est . Si sparti nta du' famigghi : li Tupaiidae (19 speci), e li Ptilocercidae.

## Cumpurtamentu
Li Scandentia càmpanu 'n gruppi di famigghia nichi, ca difènninu lu so tirritoriu dî mmasura. La majurìa sunnu diurni, ma Ptilocercus lowii, l'ùnicu dâ famigghia *Ptilocercidae* è nutturnu.

### Dieta
I mèmmira di st'Òrdini si nùtricanu di armaleḍḍi, suprattuttu Artròpudi, frutta e simenza. Quannu màncianu, tèninu soccu ànnu ntê manu. I manu ponnu èssiri usati macari pi affirrari nzetti ca abbòlanu. 'N cattività s'ànnu vistu Scandentia attaccari puru armaleḍḍi cchiù granni comu surci e lucèrtuli, adunca capaci ca chiḍḍi sarbaggi ponnu pridari puru armali cchiù granni dî nzetti.

## Classificazzioni
Macari ca pàrinu , i Scandentia su' assai mparintati chî **Primates** e **Dermoptera**, cumpunennu a cladi dî **Euarchonta**.
Palm Beach

**Palm Beach** è na città ntâ costa urientali dâ Florida, abbanniata pê so spiaggi di rina janca e l'acqui cristallini. Canusciuta pê so villi di lussu, alberghi esclusivi e negozzi di moda, è na destinazzioni prifiruta dê cilibritati e dê miliunari. La citati è videmma nu centru culturali, cu musèi, jallirìi e tiatri La vita notturna e l'attivitati all'aria aperta, comu lu golf e li sport acquatici, cumpletunu lu fascinu di chistu eliganti àngulu dô paradisu. Lu clima tropicali lu renni na destinazzioni idiali tuttu l'annu.

Catigurìa:Stati Uniti
Martin Kippenberger

**Martin Kippenberger** (Dortmund, 25 di frivaru 1953 – Vienna, 7 di marzu 1997) fu nu pitturi, sculturi e artista di 'nstallazzioni tudiscu, tra l'àutri attivitati. Era abbanniatu pâ sò pirsuna pruvucanti e lassau nu corpu di travagghiu prulìficu.

Fu unu dî cchiù mpurtanti pitturi tudischi dâ sò ginirazzioni, nzemi a Albert Oehlen, sò frati Markus Oehlen e Günther Förg.

Catigurìa:Nasciuti ntô 1953
Catigurìa:Muruti ntô 1997
Catigurìa:Pittura tudischi
Catigurìa:Scultura (artisti)
Max Verstappen

**Max Verstappen** (Hasselt, 30 di sittèmmiru 1997) è nu pilota di Formula 1. Vincìu ggià 4 campiunati dû munnu di Formula 1.

Verstappen, Max
Verstappen, Max
Bonaventura di Barcellona

**Bonaventura di Barcellona**, cu lu nomu di battìu **Michele Battista Gran Peris** (Riudoms, 24 di nuvèmmiru 1620 – Roma, 11 di sittèmmiru 1684), fu un religgiusu catalanu, fundaturi dâ riformella franciscana, beatificatu di Papa Piu X ntô 1906.

## Biografìa
Di na famiglia umili, nti la giuvintù era picuraru e aiutava la famigghia nti li travagghi dâ campagna. Siddu avìa sempri disidiratu dâ vita religgiusa, a l'ordini dû patri si maritau a 18 anni, ma divintau viduvu 16 misi doppu lu matrimoniu.

Lu 14 di giugnettu 1640, cunvincennu lu patri, intrau comu frati laicu tra li franciscani riformati dû cunventu di Sant Miquel d’Escornalbou vicinu a Riudecanyes, pigghiannu lu nomu di Bonaventura. Stetti pi 17 anni nta la pruvincia franciscana di Catalogna, abbitannu ntê cunventi di ritiru di Móra d’Ebre, Figueres e Terrassa, e nti l’eremu di Sant’Agnese: travagghiò comu cucinaru, purtinaru, nfirmeri e questuanti.

Ntô 1658, cû permissu dê superiuri, si trasferìu nta l’Italia e visitò Assisi e Loreto. Doppu un periudu a Fonte Colombo, si stabbilìu a Roma, unni fu mannatu prima ô cunventu di l’Aracoeli e poi, doppu dui misi, ô collegiu irlandisi di Sant’Isidoro comu purtinaru. Stetti puru ntô cunventu di Capranica, sempri dî franciscani irlandisi.

Grazii ô sustegnu dê cardinali Francesco Barberini e Cesare Facchinetti, chi apprezzavanu lu so’ travagghiu, lu frati ottinnìu di Papa Alessandru VII lu permessu di fundari certi casi di ritiru (la prima a Ponticelli Sabino ntô 1662): accussì, desi iniziu, ntâ pruvincia rumana dê frati minuri riformati, â riformella franciscana, un novu ramu dû n’Ordini di frati minuri.

La riformella si stesi subitu a àutri cunventi di ritiru ntâ pruvincia rumana (Montorio Romano, Vicovaro, Pofi, Vallecorsa) e fu purtata, grapiennu novi comunità, macari nti la Toscana, comu a Firenze (cu dui cumunità) e a Prato. Lu cunventu di San Bonaventura ô Palatinu a Roma, custruitu secunnu li disìi di Bonaventura di Barcellona, divintò lu centru principali dâ riformella. Bonaventura fu guardianu dî cunventi di Ponticelli e dû Palatinu, e, cû titulu di diretturi e cumissariu, fu supriori di tutti li cumunità chi apprtinìanu â so’ riforma.

Si stinciu a San Bonaventura ô Palatinu, a Roma.

## Lu cultu
Lu prucessu urdinariu supra li so’ virtù e miraculi si cuncludìu ntô 1732 e ntô 1736 la causa fu prisintata a la cungrigazioni dê riti.

La so’ beatificazioni, dicritata cû brevê dû 21 di maggiu 1906, fu prucclamata di Papa Piu X lu 10 di giugnu dû stissu annu.

La causa ripigghiò ntô 1909, cu l'obbiettivu dâ so’ canonizzazioni.

Lu so’ elogiu si pò lèggiri ntô Martirologiu Rumanu ô jornu dû 11 di sittèmmiru.

## Lijami di fora

* 
* Biografia nta l'Enciclopèdia Catalana
Dortmund

**Dortmund** è na città situata ntô nord-ovest dâ Girmania, ntâ Terra dâ Renania Settentrionale-Vestfalia. Havi na pupulazzioni di circa 590'000 abbitanti.

## Storia
La prima vota ca la citati è mintuvata fu nnô 889 come "Throtmanni", nu nsidiamentu ca si sviluppau grazzi â pusizzioni strategica loncu li strati d'u cummerciu tra Girmania, Ulanna e Francia. Dortmund addivintau rapidamenti nu centru cummirciali e dâ pruduzzioni dâ birra. 

Lu XIX secunnu, Dortmund si trasfurmàu ntâ città nnustriali mpurtanti, suprattuttu ntô nzemi minirariu, l'accizzioni e la pruduzzioni di carboniu. La criscita nnustriali, però, fu accumpagnata di granni sfidi suciali e ambientali. L'anni addoppu dâ Secunna Guerra Munniali, Dortmund fu ricostruitu e fu sviluppatu nu centru di l'ata tecnuluggìa e di l'innovazzioni nnustriali, passannu l'industria â produzzioni di elettrònica e tecnuluggìa di nfurmazzioni.

## Clima

Lu clima di Dortmund è di tipu oceànicu. La città havi na timpiratura media annuali di circa 10°C, cu pricipitazzioni virìficati uniformi duranti tuttu l'annu. Lu vernu è giniralmenti friddu, si ramirà cu na timpiratura virificata estremi, cu nu minimu di nu scinnimentu ntornu a 0°C, nu statu di piacivulmenti timpiratu, cun massima chi si aggiranu ntornu a 20-25°C.

Choivi assai di friquenti, e soprattuttu nti l'autunnu, ma raramenti di manera particularmenti ntensa.

## Monumenti e Loca di Visitari

Dortmund è na città ricca di na storia culturali e di tanti ntiressi pi attirari li turisti e li visitaturi. Tra i monumenti e i luoghi più iconici troviamo:

* Signal Iduna Park (Westfalenstadion): lu stadiu dû calciu dû Borussia Dortmund è unu dî lustri visitati dâ città. Cun unu di l'àutri 81.000 spittaturi, è nu stadiu granni e celebri dâ Girmania. L'atmusfera è vivaci duranti la partita è liggindaria.

*Centro Storico di Dortmund : La città cunserva nummarusi edifici storici, tra cui la  Chiesa di San Rinaldo (Reinhardskirche) , na chiesa mediuevali risali ô XIII seculu, e la  Turre dû Raloggiu (U-Turm) , n'ex edificiu trasfurmatu nnustriali ntô centru culturali.

*Museu di l'Industria di Dortmund (Deutsches Bergbau-Museum) : è nu museu ca cunta la storia di l'industria miniraria di Dortmund, ca è funnamintali pi l'amuri dâ città. Lu museu offri na panoràmica appruvata supra lu settu minirariu e di na mpurtanza mpurtanti pi l'ecunumìa lucali.

*Custi e l'Australianu : Na gallirìa d'arti di n'uspidali nummarusi cchiù temporanei, nu disegnu cuntimpuràniu e l'opira d'arti stòrica.

* Westfalenpark : nu granni parcu dâ città, idiali pi nu passaggiu e n'attivitati apertu. Al suo interno si trova la famosa Torri di Fernmeldeturm, nu turri di telecumunicazzioni ca offri na vista panoràmica spittaculari di chista città.

*LWL-Industriemuseum : n'àutru museu pi cilibbrari l'edità nnustriali dâ città, 'n particulari pâ tradizzioni ligata dâ pruduzzioni di l'accizzioni e carboniu.

*Museu dâ Francia Uccidintali: Nu museu ca esplora la storia rurali e la cultura dâ riggiuni dâ Renania Settentrionale-Vestfalia, ntô casu di storii, attrazzi agrìculi e altra pusizzioni ntirattiva.

catigurìa:Girmania
Elbasan

thumb|300px|Elbasan.
**Elbasan** è na cità dâ centru di l'Albania. Havi circa 141'714 abbitanti.

Catigurìa:Albanìa
Fier

thumb|300px|Fier.
**Fier** è na cità dâ sud di l'Albania. Havi circa 120'655 abbitanti.

Catigurìa:Albanìa
Ponti dû Golden Gate

Lu **Ponti dû Golden Gate** ('n lingua ngrisi **Golden Gate Bridge**) è  situatu vicinu â baia di San Franciscu, ntâ California, Stati Uniti. Collega la città di San Franciscu, supra la pinisula di San Francisc, cu la contea di Marin, supra la sponda nord dâ baia. La custruzzioni rapprisenta na rializzazzioni ingegnirìstica straurdinaria dô XX seculu e è nu sìmmulu di San Francisco.

## Storia e custruzzioni

La storia dû Ponti dû Golden Gate accuminciau nti l'anni '30 dû Nuvicentu, ntô pirìudu di difficultà ecunòmichi causati dâ Granni Diprissioni. 

Fu lu cuncettu dû ncigneri Joseph Strauss, ma la pruposta inizziali sutta vari mudificazzioni sutta la supervisioni dû ncigneri Charles Alton Ellis e Leon Moisseiff, cu nu cuntribbutu mpurtanti dû pruggettu dû punti Irvin Morrow, prupuni l'adozzioni dû culuri russu- aranciu pi lu punti, nun veni *Aranciu ntirnazziunali*. La custruzzioni dô ponti accuminciò lu ginirali dô 1933 e finìu ntô 1937, cu nu costu di circa 35 miliuni di dollari di l'epoca.

## Carattiristichi

Lu Puntu dû Golden Gate havi na lunghezza totali di circa 2.737 metri, cu na campata cintrali a misura di 1.280 metri, è arristatu, ô mumentu dâ sua inaugurazione, è lu ponti suspinnutu cu la campata più lunga dû munnu, pusizzioni ca ha mantinutu nzinu ô 1964, quannu fu inauguratu lu Ponti dô Strittu di Tacoma. 

Lu Ponti traversa la vucca dâ baia di San Francisco, culligannu l'Oceanu Pacìficu â baia nterna. È statu pruggittatu pi risistiri a nu muvimentu sismicu forti, nu datu mpurtanti cunsidiratu dâ pusizzioni nna na zona di alta attività sismica.

## Riconoscementi e restauri

Lu Ponti dû Golden Gate è nseritu ntô Registru Nazzionali dê Luoghi Stòrici dô 1987 e arricivìu numirusi riconoscimenti pi la sò mpurtanza storica. 

Catigurìa:Munumenta
Catigurìa:Stati Uniti
Catigurìa:Ncignirìa
Coriza

thumb|300px|Coriza.
**Coriza** è na cità dû sud di l'Albania. Havi circa 75'994 abbitanti.

Catigurìa:Albanìa
John David Lawson

## Biugrafìa
Studiau ncignirìa ô Saint John's College a Cambridge pi si pigghiari a lauria di du' anni 'n miccànica. Doppu a lauria ntô 1943, trasìu ntô Telecommunications Research Establishment a Malvern, unni travagghiau ncapu a l'addisignu dî ntinni radar. Dû 1947 accuminciau a travagghiari pi l'Atomic Energy Research Establishment (AERE) unni, ntra l'autri cosi, fici ricerca ncapu a sincrutroni e ciclutroni.

Quannu ntô 1951 spustaru u gruppu unni travagghiava â *General Physics Division* di l'AERE, ad Harwell, Lawson fu misu a travagghiari ô clistroni nta un gruppu guidatu di Peter Thonemann. Thonemann era macari u capu dû pruggettu Zero Energy Toroidal Assembly (ZETA) e fu grazzi a iḍḍu ca Lawson si ntirissau â fusioni nucliari. Nta stu cuntestu, Lawson accanzau u so risurtatu cchiù mintuvatu, u criteriu di Lawson, ntô 1955, appoi pubblicatu ntô 1957. Ristau a travagghiari pi l'AERE nzinu ô 1961, passannu un pezzu ntra u 1959 e u 1960 comu ricircaturi ê Hansen Laboratories a Stanford.

Ntô 1961 si spustau ô National Institute for Research in Nuclear Science, vicinu ad Harwell, chi addivintau doppu picca u Rutherford Appleton Laboratory. Cca sicutau a travagghiari ncapu a l'acciliratura di particelli. Fici macari du' anni ô Culham Laboratory, dû 1975 ô 1976, unni turnau a travagghiari ncapu â fusioni nucliari, studiannu l'addisignu di un riatturi basatu supra u principiu dâ strincitina a campu abbuccatu.

Ntô 1977 turnau ô Rutherford Appleton Laboratory, unni sicutau a travagghiari ncapu ê laser di elittroni lìbbiri e a l'addisignu di accilliratura di particelli. Nta l'anni prima di si nni jiri 'n pinzioni ntô 1987, abbirsau un gruppu di ricerca basatu supra a tècnica di l'accilirazzioni cû plasma.

Ntô 1959 l'Università di Cambridge ci vosi dari u dutturatu 'n fìsica. Addivintau mèmmiru (*fellow*) di l'Institute of Physics (IOP) ntô 1970 e dâ Royal Society ntô 1983, pî so cuntribbuti ntô campu di l'elettrumagnatìsimu applicatu.

## Bibbliugrafìa
* 

## Noti


## Lijami di fora
* 

Lawson, John David
Lawson, John David
Francis Bacon

**Francis Bacon** (Dublinu, 28 di uttùviru 1909 - Madrid, 28 di aprili 1992) fu nu pitturi irlandisi. 

Bacon è canusciutu pî sò immàggini crudi e inquietanti. 

Cuncintratu supra la forma umana, li sò suggetti cumprinìanu giniralmenti crucifissioni, ritratti di papi, auturritratti e ritratti di amici, cu figuri astratti quarchi vota isulati ntê strutturi giummètrichi. 

Rifiutannu li vari classificazzioni dî sò òpiri, Bacon dichiaràu ca s'addumannava di trasmettere "la brutalità dî fatti". Addivintau canusciutu comu unu dê giganti di l'arti cuntimpurània grazzi ô sò stili distintivu.

Catigurìa:Nasciuti ntô 1909
Catigurìa:Muruti ntô 1992
Catigurìa:Pittura
Nuvara (Piemunti)

**Nuvara** (talianu: **Novara**, lummardu: **Nuara**) è lu capulocu di l'omònima pruvincia e havi ammeri 100.000 abbitanti, è la citati cchiù granni dû Piemunti doppu Turinu.

Nuvara faci parti dû Piemonti ma si parra lu lummardu nzèmmula a lu talianu.
Assai nuvarisi a la matina si nni vannu a travagghiari a Milanu, pirchì esti cchiù vicinu rispettu a Turinu.

Catigurìa:Cumuna dâ pruvincia di Nuvara
Lucian Freud

**Lucian Freud** (Birlinu, 8 di dicèmmiru 1922 – Londra, 20 di giugnettu 2011) fu nu pitturi tudiscu-britànnicu. 

Freud è cunsidiratu unu dî cchiù mpurtanti ritrattisti ngrisi dô vintèsimu sèculu. Nascìu a Birlinu, figghiu di l'architettu ebbreu Ernst L. Freud e niputi di Sigmund Freud. La sò famigghia si trasfirìu 'n Ngriterra ntô 1933, pi fuirisinni dû nazzismu. Addivintàu cittadinu naturalizzatu ngrisi ntô 1939. Dô 1942 ô 1943 friquintàu lu Goldsmiths' College a Londra. Fu ntâ marina mircantili ngrisi duranti la Secunna Guerra Munniali.

La sò prima carrera comu pitturi fu nfluenzata dû surrialismu, ma si trasfirìu cû tempu versu lu rialismu. Li travagghi su abbanniati pâ sò penetrazzioni psicològgica e spissu pi l'esami di la rilazzioni tra artista e mudellu. Freud travagghiava dî studi dâ vita e era abbanniatu picchì chiamava li sò mudelli pi èssiri cchiù longhi e seduti.

Catigurìa:Nasciuti ntô 1922
Catigurìa:Muruti ntô 2011
Catigurìa:Pittura
Lucrezzia Borgia

**Lucrezzia Borgia** (Subiacu 18 di aprili 1480 -  Firrara 24 di giugnu 1519) fu na nobbili taliana, figghia di Rudrigu Borgia, futuru papa Alissandru VI e Vannuzza Cattanei. 

Crisciuta a Roma â curti papali, addivintau una dî pirsunaggi cchiù canusciuti e cuntruversi dû Rinascimentu. Lu sò matrimoniu cu Giuvanni Sforza, signuri di Pèsaru, fu annullatu, e idda succissivamenti si maritau cu Alfonsu d'Aragona, ca fu ammazzatu, prubbabbirmenti pi ntrighi liati â sò famigghia. La sò vita fu sinnata di suspetti d'avvilinamentu e di scànnali pulìtichi, alimintati dâ sò famigghia, chi spissu era assuciata â curruzzioni e uccisioni. Nunustanti chistu, Lucrezzia si distinguìu puru pô so 'mpegnu pi l'arti e la cultura. 

Fu fijura di granni biddizza e ntilliggenza, e duranti la sò vita addivintau riggina di Firrara grazzî ô terzu matrimoniu cu Alfonsu d'Este. Doppu la morti dû maritu, Lucrezia si ritirò a Firrara, unni murìu ntô 1519.

Catigurìa:Nasciuti ntô 1480
Catigurìa:Muruti ntô 1519
catigurìa:Biografìi
Catigurìa:Italia
Cattiddrali di Notre-Dame

La **cattiddrali di Notre-Dame** di Pariggi è una dî chiesi di stili gòticu cchiù famusi di l'Europa, situata supra l'Île de la Cité, ô centru di Pariggi. La sò custruzzioni accuminciàu ntô 1163 sutta lu regnu di Luiggi VII e fu cumplitata ntô 1345. St'opira architittonica prisenta na facciata principali addicurata cu tri purtali sculputi, n'impressiunanti rusuni e du' turri auti 69 metri. Notre-Dame è canusciuta pê so vitrati, ntra cui lu fumusu rusuni ntô latu uccidintali e pê so nummarusi scurturi. Duranti la rivoluzzioni francisi la cattiddrali appi danni gravi, ma fu ristaurata di Eugène Viollet-le-Duc ntô XIX sèculu. Lu 15 di aprili dû 2019, n’incendiu distruggìu lu tettu e la guglia, facennu granni danni. Nustanti chistu, la struttura principali arristau ntatta. Notre-Dame è nu sìmmulu mpurtanti dâ storia e dâ cultura francisi e è videmma nu locu di pilligrinaggiu e di granni mpurtanza riliggiusa.

Lu 7 di dicèmmiru 2024 doppu cincu anni di ristauri e na cirimonia n prisenza dû prisidenti Emmanuel Macron  la cattidrali grapìu li porti ô pùbbricu.

Catigurìa:Francia
Tiatru Màssimu

Massima 'stituzziuni tiatrali di na citati. 

Scempri:
***[[Tiatru Màssimu Vincenzo Bellini]]** di Catania, nnauguratu lu 31 maju 1890
***[[Tiatru Màssimu Vittorio Emanuele]]** di Palermu, nnauguratu lu 16 maju 1897
***[[Tiatru Màssimu (Pescara)|Tiatru Màssimu]]** di Pescara, nnauguratu ntô 1936
***[[Tiatru Màssimu (Cagliari)|Tiatru Màssimu]]** di Cagliari, nnauguratu ntô 1947
Amadeo de Souza-Cardoso

**Amadeo de Souza-Cardoso** (Amarante, 14 di nuvèmmiru 1887 - Espinho, 25 di uttùviru 1918) fu nu pitturi purtughisi. 

Fu unu dî primi pitturi muderni dû Portugallu, doppu ca si trasfirìu a Pariggi, unni scuntrò li tinnenzi artìstichi cuntimpurànii di l'inizziu dû XX sèculu. Fu suprattuttu influenzatu dû cubbismu e dû futurismu. Turnàu ntô Portugallu pâ Prima guerra munniali e circàu di sviluppari nu stili pirsunali ca indicava l'astraccinismu. Muriu a sulu 30 anni duranti la pandemia di l'influenza ntô 1918.

Catigurìa:Nasciuti ntô 1887
Catigurìa:Muruti ntô 1918
Catigurìa:Pittura
Catigurìa:Portugallu
Hassan Nasrallah

**Hassan Nasrallah** (in arabbu حسن نصر الله‎?, **Ḥasan Naṣrallāh**; Bourj Hammoud, 31 di austu 1960 – Beirut, 27 di sittèmmiru 2024) fu nu riliggiusu e puliticu libbanisi. Fu sicritariu dû partitu riliggisu sciita Hezbollah. Appuiatu dâ Siria di Bashar el Hassad e di l'Iran, nti sa lutta contra Israeli finiu ammazzatu nti nu raid israelinanu n risposta ê cuninui attacchi di missili dû Libbanu.

Nasrallah, Hassan
Nasrallah, Hassan
Nasrallah, Hassan
Nasrallah, Hassan
Niuriddu mascalisi

Lu **Niuriddu mascalisi** è unu dî vitigni autoctoni più emblemàtici dâ Sicilia, pâ sò qualità e â sò carattirìstica unichi. L'uiggini è nnâ zona di l'Etna, unni lu vitignu è tradizzionarmente cultivatu. 

## Uriggini
L'urìggini pricisa dû Niureddu Mascalisi non sunu chiari, ma si riteni ca stu vitignu è autòctunu dâ Sicilia, cu na lonca tradizzioni di sèculi. Certi studi ànnu suggirutu ca lu vitignu putissi essiri dirivatu di ncroci tra varietà autoctuni siciliani e vitigni purati dî greci o dî rumani. Lu nomu *Niureddu* putissi derivari dâ parola niuru, che fa riferimentu ô culuri scuru dî rappa di racina, mentri *Mascalisi* putissi essiri lijatu ô paisi di Mascalucia, un communi situatu ê pedi di l'Etna, ca è na dâ zona principali dâ cultivazzioni dâ ricerca dâ vitigna.

## Ricuperu e Riscuperta
Ntâ l'anni '80 e '90 dû seculu scursu,e supratuttu a pàrtiri dû 2000, grazzi a l'intiressi pâ valurizzazzioni dî vitigni autoctoni e li carattirìstichi unichi dî vini di l'Etna, lu Niureddu Mascalisi avi accuminciatu na vera e propria riscoperta. Ogghi, grazzi ê sforzi di viticultura lucali e pruduttura, è cunsidiratu unu dî vitigni più apprizzati 'n Sicilia e all'esteru.

## Carattirìstichi
Lu Niuredu Mascalisi è un vitignu a bacca russa, ca produci vini eleganti e complessi, spissu carattirizzati di na bona acidità e frischizza, cu na nota di frutta russa, spezzi, e quarchi vota na mineralità lèggia ca fa pinsari â sò uriggini vulcanica. 

Catigurìa:Vinu
Sàutu cu l'asta

Lu **sàutu cu l'asta** è na disciplina di l'atlètica unni l'attleti ùsanu n'asta pi supirari na barra misa a na certa autizza. L'obbiettivu è di sautari supra la barra senza lassàrila cadiri. La cumpitizzioni si svorgi ntâ modalità di eliminazzioni, cu l'atleti ca cercunu di supirari l'autizzi ca aumentunu nta ogni tintativu rinisciutu. L'asta di sòlitu è ​​fatta di matiriali cumpostu, comu la fibbra di vitru o lu carboniu, pi èssiri lèggiu e risistenti. Lu record munniali maschili è 6,31 metri, fissatu di Armand Duplantis ntô 2026. Pî fimmini, lu record è 5,06 metri, tinutu di Yelena Isinbayeva, rializzato nnô ntô 2009.

Catigurìa:Sport
Diprotodontia

Li **Diprodontia** (OWEN 1866) sunnu n'Òrdini di mammìfiri metateri e ntra st'ùrtimi, chiḍḍi cu cchiù speci. Cci sunnu dintra armali assai canusciuti comu u canguru e u koala.

## Discrizzioni
St'òrdini àvi du' carattirìstichi pricisi: a prima è chiḍḍa d'aviri du' larghi palitti ntô gangularu (d'unni pìgghianu u nomu, dû grecu "du' denti davanti"); a sicunna è chiḍḍa dâ sindattilìa, voli diri i jìdita junciuti nzinu â granfa. Quasi tutti i Diprotodontia sunnu erbìvuri, e chiḍḍi carnìvuri comu li Thylacoleonidae, jeru estinti ammeri 40mila anni arrè.

Sunnu spannuti sulu nta l'Australasia.
Julio Cortázar

**Julio Cortázar** (Bruxelles 26 di austu 1914 – Pariggi 12 di frivaru 1984) fu nu scritturi e pueta argintinu, cunziddiratu unu di l'autura cchiù mpurtanti dû vintèsimu sèculu. Nascìu di ginitura argintini ma criscìu 'n Argintina. Si trasfirìu 'n Francia ntô 1951, unni campau pi la maggiuranza dâ sò vita.

Cortázar è canusciutu pô sò stili innuvativu e l'usu di tecnichi narrativi non cunvinziunali. Fu unu di li principali espunenti dû boom latinu-miricanu, muvimentu ca vitti nàsciri autura comu Gabriel García Márquez e Mario Vargas Llosa. Li sò scritti esplorunu temi comu la rialtà assurda, altirata e l'intercunnissioni tra li sonni e la vita di tutti li jorna.

Tra li sò òpiri cchiù canusciuti "*Bestiario*" (1951), "*Final del juego*" (1956), e "*Rayuela*" (1963), lu sò rumanzu cchiù cèlibbri, chi rumpi câ tradizzioni dû rumanzu liniari e nvita lu litturi a scègghiri l'òrdini di littura dî capituli. Cortázar è puru auturi di raccunti straurdinari, comu chiddi cuntinuti nta "*Las armas secretas*" (1959) e "*Final del juego*".

A parti la sò pruduzzioni littirària, Cortázar era nu sustinituri appassiunatu dâ pulìtica prugrissista, criticannu lu riggimi militari argintinu. Li sò òpiri riflèttunu la sò visioni dû munnu comu frammintatu, inquietanti e quarchi vota surrealista. La sò eredità littiraria cuntinua a nfruinzari la littiratura cuntimpurània.

Cortazar, Julio
Cortazar, Julio
Cortazar, Julio
Cortazar, Julio
Cortazar, Julio
Macroscelidea

Li **Macroscelida** (Smith 1829) sunnu n'òrdini di mammìfiri euteri, cu na famigghia sula: ***Macroscelididae***. 'N tuttu cci su' 19 speci nta stu taxon.

## Discrizzioni
A prima carattirìstica è sicuru a prubbuscideḍḍa ca ànnu ntô pizzu dû mussu. Cu sta purpajina, usannu u ciauru e u toccu, i Macroscelida ponnu cacciari nzetti e autri armaleḍḍi nichi, ca appoi pìgghianu chî so lingui longhi e a furma di vermu. Ponnu manciari puru chianti e gigghi.

Si mòvinu suprattuttu cû jornu e sunnu assai àggili e muvimintati. Fannu picca figghi ma già attivi e cummigghiati di pila. 

A speci cchiù grossa è *[[Rhynchocyon udzungwensis]],* c'un pisu ca arriva a 700g.
Dermoptera

Li **Dermoptera** (Simpson, 1945) o **Galeopiteci** sunnu n'òrdini di mammìfiri placintari di l'Asia dû Sud Est, ditti macari **lemuri vulanti**, puru si, pû veru, nun sunnu nè lèmuri nè sannu vulari. Nfatti i Dermoptera sannu planari grazzi ô pataggiu ca si spanni di l'arti suvraniuri a chiḍḍi suttaniuri. Nfatti u nomu veni di l'ammiscata dî paroli grechi *δέρμα* (dérma) "peḍḍi" e *πτερόν* (pterón) "ala". U nomu *Galeopiteci* mmeci voli diri â littra "baḍḍottula-signa".

## Discrizzioni
Sti armali su' longhi dî 35 ê 40 cintìmitri e pisanti di 1 a 2 chila. La testa è nica, cu l'occhi granni misi 'n avanti pi na visioni binuculari òttima e aricchi nichi e tunni.
Comu si vidi ntô diagramma sutta, li Dermoptera pari ca sunnu mparintati stritti ê primati e a nu gruppu di mammìfiri estinti, li plesiadapiformi . Li sumigghianzi sunnu basati pi primu supra â struttura dâ caracozza e chiḍḍa di l'arti, ca assimìgghianu â furma di l'arti dî primati primitivi.

## Tassunumìa
L'ordini cumprenni na sula famigghia viventi, li **Cynocephalidae**, ca ammunzeḍḍa du' gèniri, ciascunu cu na speci  all'unu:

* *[[Cynocephalus volans]]* ca campa ntê Filippini; 
* *[[Galeopterus variegatus]]* ca campa ntâ Malesia.
Pataggiu

U **pataggiu** è na mimmrana di peḍḍi ca serbi ê taḍḍariti pi vulari e a autri mammìfiri (comu i Dermoptera) pi planari. Sta struttura si stenni di l'arti supraniuri nzinu a chiḍḍi suttaniuri, spissu cumprinnennu macari a cuda. 
È prisenti nta tanti speci di mammìfiri di vari òrdini, comu Rodentia e Diprotodontia. 
Macari i Pterosauria avìanu sta struttura e, ntê rèttili, è ancora prisenti ntê lucertuli dû gèniri Draco. 

## Ntê Chiroptera
I Chiroptera, megghiu canusciuti comu taḍḍariti, sunnu l'ùnicu òrdini di mammìfiri capaci di vulari, Pi chistu u pataggiu è assai spicializzatu e veni spartutu nta 4 parti:

* **Prupataggiu**, dî spaḍḍi ô pusu;
* **Plaggiupataggiu**, dû quintu jitu pi tutta a lunghizza dî cianchi;
* **Dattilupataggiu**, a peḍḍi ca si stenni 'n menzu ê jìdita;
* **Urupataggiu** o **Notupataggiu**, dâ jamma â cuda.
Leu Gullotta

**Leo Gullotta** (Catania, 9 di uttùviru 1946) è n'atturi e duppiaturi sicilianu, cunzidiratu unu di li ntèrpriti dû tiatru, dû cìnima e dâ televisioni tra li cchiù granni. La sò carrera accuminzau nti l'anni sissanta, ma fu nti l'anni sittanta ca addivintau canusciutu n Italia dû pùbbricu ginirali pâ sò virsatilità, ntê roli còmici comu ntê roli drammàtici. Participau a nummarusi pillìculi di successu, comu *Il camorrista* (1986), *La piovra* (1984) e *L'ignoto* (2006), ma è canusciutu supratuttu pi la sò òpira tiatrali, ca cumprenni pruduzzioni di granni autura comu Pirandellu, Eduardu De Filippu e Shakespeare.

Lu sò talentu s'esprimi puru ntô doppiaggiu, unni desi vuci a nummarusi pirsunaggi ntê pillìculi e ntê seri animati, dannu sempri na forti pirsunalità ê sò roli. Grazzi â sò capacitati d'adattàrisi a diversi riggistra, Gullotta utteni nummarusi premi, tra cui lu *David di Donatellu* e lu *Nastru d'Argentu*.

Ntâ tutta la sò carrera, mantinìu na forti ligami câ sò patria, la Sicilia, e continuau a èssiri nu puntu di rifirimentu pî novi ginirazzioni d'atturi. La sò longa carrera è n'asempiu di didizzioni â scena tiatrali e â cultura.

Gullotta, Leu
Serge Gainsbourg

**Serge Gainsbourg**, nasciutu **Lucien Ginsburg** (Pariggi 2 di aprili 1928 – 2 di marzu 1991), fu unu dî cantauturi e musicisti francisi dû vintèsimu sèculu tra li cchiù granni. Figghiu d'ebbrei russi, s'avvicinò â mùsica di picciutteddu, studiannu lu  chianuforti. La sò carrera musicali pigghiau lu volu nti l'anni '60 cu canzuna pruvucanti e nnuvativi, comu *Je t'aime... moi non plus*, famusa pi lu sò cuntinutu sinsuali e cuntruversu. Gainsbourg ammiscau vari gèniri musicali, comu pop, jazz, rock e chanson, eggh'è canusciutu pâ sò vuci gravi e lu sò stili ùnicu. La sò vita privata, sinnata di nu certu nùmmuru di rilazziuni, ntra cui chidda cu l'attrici Jane Birkin, fu spissu ô centru di l'attinzioni dî media. Accuminciannu di l'anni sittanta, Gainsbourg si didicàu puru â riggìa dî pillìculi e â cumpusizzioni pô cinima. La sò figura icunuclàstica e lu sò spìritu ribbelli lu fìciru addivintari nu sìmmulu dâ cultura francisi.

Gainsbourg, Serge
Gainsbourg, Serge
Gainsbourg, Serge
Gainsbourg, Serge
Pan paniscus

Lu **bonobo** (*Pan paniscus* SCHWARZ, 1929) è un primati dâ famigghia di l'Hominidae.

## Nomu
Lu nomu *bonobo* fu usatu pâ prima vota ntô 1954, quannu è capaci ca na cascia ca vinìa dî banni dû ciumi Congo e spicìficu dâ cità di Bolobo fu liggiuta o scritta mali.

Si s'avissi a sicutari la funètica siciliana, avissi a èssiri ***bunobbu***.

## Carattirìstichi Fìsichi
Lu bonòbu è simili ô scimpanzè pi grannizza ginirali puru siḍḍu cu na testa cchiù nica. Sunnu cummigghiati di pilu nìguru e ntâ testa ànnu i capiḍḍi spartuti ntô menzu di na scrima. 

## Biuluggìa e Cumpurtamentu
Lu bonobo usa cumpurtamenti sissuali pi stabilizzari li rapporti ntâ cumunità e pi carmari cunflitti. Àvi capacità ntilligenti assai sbiluppati e cumùnica cu gesti, sona e sprissioni vari.

## Habitat e Cunzirvazzioni
Campa ntê furesti pluviali di l’Àfrica cintrali, suprattuttu ntâ Ripùbblica Dimucràtica dû Congu. È 'n pirìculu gravi pi curpa di difuristazzioni, braccunaggiu e cunflitti umani chi arridùcinu lu so habitat.
Pongo

**Pongo** (Lacépède, 1799) è nu gèniri di primati dâ famigghia di l'Hominidae ca vennu ntisi comu **rangutangu**.

## Nomu
A parola *pongo* veni dâ parola africana 'n lingua kikongo *mpungu* ca capaci ca voli diri gurilla.

*Rangutangu* mmeci è a mmiscatina dî paroli malesi *orang* e *hutan* ca misi nzèmmula vonnu diri "omu dâ furesta".

## Classificazzioni
Nta stu gèniri si cùntanu tri speci:

* *[[Pongo pygmaeus]]*  - rangutangu dû Borneu
** *Pongo pygmaeus pygmaeus*
** *Pongo pygmaeus morio*
** *Pongo pygmaeus wurmbii*
* *[[Pongo abelii]]*  - rangutangu di Sumatra
* *[[Pongo tapanuliensis]]*  - rangutangu di Tapanuli

## Distribbuzzioni
Tutti e tri i speci càmpanu nta l'Asia, spicìficu nta l'ìsuli dû Borneu e di Sumatra. Sunnu l'ùnici Hominidae ca nun sunnu urigginari di l'Àfrica.
Ponginae

Li **Ponginae** sunnu na suttafamigghia di primati dâ famigghia Hominidae, cu un sulu gèniri viventi: Pongo.

## Discrizzioni
Ànnu vrazza cchiù longhi dî jammi, a carina ritta, denti rubbusti e na cricchia saggitali ntâ testa dî màsculi.

## Biuluggìa
Li Ponginae sunnu suprattuttu viggitariani, ma certi voti màncianu puru carni cacciannu armali nichi.

## Tassunòmia
Ntô passatu ê Ponginae avìa statu assignatu lu rangu di Famigghia (Pongidae). Ora sunnu cunzidirati na suttafamigghia di Hominidae. La suttafamigghia cumprenni nu sulu gèniri viventi :

* Gèniri *[[Pongo]]* (rangutangu):
** † *Pongo*
** † *Pongo weidenreichi*
** *Pongo pygmaeus* 
** *Pongo abelii* 
** *Pongo tapanuliensis* 

Li furmi fòssili canusciuti sunnu:

* Genere † *[[Ankarapithecus]]*;
* Genere † *[[Gigantopithecus]]*;
* Genere † *[[Khoratpithecus]]*;
* Genere † *[[Lufengpithecus]]*;
* Genere † *[[Sivapithecus]]* (=*Ramapithecus*).
Hominoidea

**Hominoidea** (GRAY 1825) è u nomu di na suprafamigghia di primati ca cumprenni Homo sapiens e li *signi antropumorfi* ( dû grecu ἄνθρωπος *ànthropos*, "omu" e μορφή *morphè*, "furma").

Stu taxon àvi du' famigghi:

* Hominidae
* Hylobatidae
Pan troglodytes

Lu **scimpanzè** (*Pan troglodytes* BLUMENBACH, 1775) è un primati dâ famigghia di l'Hominidae.

## Filugginìa e Ginètica
Cu Pan paniscus, è l'ùnicu appartinenti ô gèniri Pan. Àvi quasi lu 98% di DNA paru a chiḍḍu di l’omu. Stu parenti strittu è mpurtanti pi capiri l’evoluzioni e si penza ca l'ùrtimu antinatu cumuni campau 5-7 miliuna d'anni arrè. Quarchi ricircaturi penza ca s'avissi a canciari u gèniri di Pan a Homo, pi mittillu nzèmmula a Homo sapiens, o macari â riversa, mittennu Homo sapiens ntô gèniri Pan, facènnulu addivintari *Pan sapiens* (comu fici Linnaeus tannu quannu scrissi Systema naturae)

## Distribuzzioni e Habitat
Campa ntê furesti e savani di l’Àfrica equaturiali. 

Esìstinu quattru suttaspeci spannuti nta diversi riggiuni dû cuntinenti:
* *[[Pan troglodytes troglodytes]]* diffusa nta l'Àfrica cintrali (Ripùbblica Cintrafricana, Camerun, Guinea Equaturiali, Gabon, Congu e R.D. dû Congu)
* *[[Pan troglodytes verus]]* diffusa nta l'Àfrica punintina (Senegal, Mali, Guinea, Sierra Leone, Libberia, Costa d'Avoriu e Ghana)
* *Pan troglodytes ellioti* (o *[[Pan troglodytes vellerosus]]*) ntâ Niggeria e Camerun
* *[[Pan troglodytes schweinfurthii]]* diffusa nta l'Àfrica livantina (Ripùbblica Centrafricana, Sudan dû Sud, R.D. dû Congu, Uganda, Burundi e Tanzania)

## Aspettu e Cumpurtamentu
Àvi un corpu massicciu, chî vrazza longhi e manu pi abbrancicàrisi. Mancia di tuttu: frutta, fogghi e puru carni. Campa nta gruppi urganizzati e cullabburativi.

## Ntilligenza e Strumenti
Àvi na ntilligenza assai sbiluppata: usa strumenti comu ligneḍḍa pi pigghiari i tirmiti o fogghi mpaḍḍati comu usati comu sponzi p'arricògghiri l'acqua di vìviri. I canuscenzi dâ matri e dû gruppu pàssanu ê picciriḍḍi, furmannu “curturi” lucali diversi di gruppu a gruppu.

## Statu di Cunzirbazzioni
È 'n pirìculu pi curpa dû tagghiu dî furesti, caccia furtiva e malatìi. Si travagghia pi prutiggillu.
Pan

**Pan** è nu gèniri di Primates dâ famigghia Hominidae. 
Cci su' sulu du' speci: Pan troglodytes e Pan paniscus, tutti e dui assai mparintati cu Homo sapiens.

L'ùrtimu antinatu cumuni ntra Pan e Homo si penza ca potti campari 'n Àfrica agghiri 13-4 miliuna d'anni arrè
Jane Goodall

Dama **Jane Goodall** (Londra, 3 d'aprili 1934 - Los Angeles, 1º di uttùviru 2025), nomu cumpletu **Valerie Jane Morris-Goodall**, è na primatòluga, etòluga e antrupòluga britànnica, cunzidirata a cchiù granni mastra di scimpanzè dû munnu. I so studi sicutaru pi cchiù assai di 60 anni gruppa e famigghia di scimpanzè dâ Riserba Gombe Stream ntâ Tanzania.

## Biugrafìa
Nzinu di quannu era carusa, Jane ammustrau nu ntressu pi l'armali e a natura. Ntô 1960, senza nuḍḍa furmazzioni accadèmica, partìu agghri ô Tanzania pi vardari i scimpanzè sutta a guida di l'antrupòlugu Louis Leakey. Di tannu, i studi dâ Goodall purtaru na rivuluzzioni ntê scienzi dû cumpurtamentu di l'armali, comu a ducumintazzioni di l'usu di strumenti, pràtica nzinu a tannu cunzidirata na cosa sulu umana.

'N menzu ê primati, iḍḍa potti vìdiri comu st'armali sunnu capaci di cacciari nzèmmula e armari pràttichi suciali assai ntrallazzati. 

Fu arricanusciuta comu *Dama dû Mperu Britànnicu* (DBE). Ricivìu a Midagghia Hubbard dâ National Geographic Society e fu aḍḍijuta comu Missaggera di Paci di l'ONU.

## Attivìsimu
Ntô 1977, funna u *Jane Goodall Institute*, n'urganizzazzioni didicata â ricerca, ô sarbamentu e ducazzioni di l'ammienti. È di sempri attiva pâ prumuzzioni dî diritti di l'armali e pû rispettu di tutti i furmu di vita.

Ntra i tanti libbra chi scrissi, comu *In The Shadow Of Man*, 1971 o *The Chimpanzees of Gombe: Patterns of Behavior, 1986,* cci su' macari libbra pî picciriḍḍi pi ducari ô rispettu dâ natura.

Goodall, Jane
Goodall, Jane
Jörg Immendorff

**Jörg Immendorff** (14 di giugnu 1945 – 28 di maiu 2007) fu nu pitturi, sculturi e prufissuri d'arti tudiscu. Fu cunsidiratu n'artista neu-espressionista.

Spissu criàu "granni cicli di dipinti" di natura pulìtica, quarchi vota ispirati â Girmania muderna. Li sò cicli cchiù abbanniati cumprinnìunu lu *Cafè Deutschland* e *The Rake's Progress*.

Catigurìa:Nasciuti ntô 1945
Catigurìa:Pittura tudischi
Catigurìa:Scultura (artisti)
Catigurìa:Muruti ntô 2007